
Narva linna RSN TK 05.06.1956. a otsuse nr 137
kehtetuks tunnistamine ja aadressil

A. Juhhanovi tn 28 maakasutuse lõpetamine

1. Asjaolud ja menetluse käik
Narva linna RSN TK 05.06.1956. a otsusega nr 137 eraldati Vassili Kulakovile individuaalelamu ehitamiseks Narva linnas maa-ala, asukohaga 2. Rakvere tn 16 (praegune aadress A. Juhhanovi tn 28), suurusega 600 m2.
Ehitisregistris on tänase päeva seisuga A. Juhhanovi tn 28 asuva eramu (ehitisregistri kood 118007388) omanikud 3/7 mõttelist osa 22.11.1966. a ostu-müügi lepinguga omandanud Darja Tihhomirova ja 4/7 mõttelist osa 31.10.1969. a kinkelepinguga omandanud Niina Tihhomirova. 
Kuna Ehitisregistri andmetel on informatiivne tähendus, siis visuaalsel vaatlusel, A. Juhhanovi tn 28 krundil ehitisi ega vundamenti pole säilinud.
16.12.2010. a esitas A. Juhhanovi tn 28 krundi vallasvara 4/7 mõttelise osa  omanik, Niina Tihhomirova Narva Linnavalitsuse Arhitektuuri- ja Linnaplaneerimise Ametile avalduse  oma osa maakasutusest loobumise kohta. 

Darja Tihhomirova suri 1995 aastal. Pärimisasja on vastu võtnud tema poeg, Anatoli Bobrov, kes suri 27.05.2003.  Narva notar, Albina Birjukova teatas oma 14.12.2011. a saadetud e-kirjaga, et „06.09.2011.a Anatoli Bobrov’i üleelanud abikaasa ja tema tütred pöördusid notaribüroose, et saada konsultatsiooni pärimisõiguse kohta. Nendele selgitati, et peale Anatoli Bobrov’i surma on vaja algatada pärimisasi ning kätta saada pärimistunnistus. Vastavalt Pärimisregistri andmetele peale Anatoli Bobrov’i surma käesoleval ajal pärimisasi ei ole avatud (vastavalt 2003 aastal kehtinud Pärimisseadusele pärijad võivad vastu võtta või loobuda pärandist 10 aasta jooksul)”.
Ametlike Teadaannete veebilehel pärimisteadete all, nime „Niina Tihhomirova, Darja Tihhomirova, Anatoli Bobrov“ järgi päringut tehes (kontrollitud 13.06.2013) vastust ei saa.

A. Juhhanovi tn 28 maa kohta ei ole ostueesõigusega erastamise avaldust ega avaldust hoonestusõiguse seadmiseks esitatud.
Maa-amet esitas 05.12.2011. a A. Juhhanovi tn 28 maa riigiomandisse jätmiseks taotluse nr 6.3-2/13611 (piiriettepanek nr AT1111240029).
Tulenevalt eelpool toodust tunnistada kehtetuks Narva linna RSN TK 05.06.1956. a otsus nr 137 ja lõpetada maakasutus.
2.   Õiguslikud alused
2.1 Kohaliku omavalitsuse korralduse seaduse  §30 lõike 1 punkti 3  kohaselt valla- või      linnavalitsus lahendab ja korraldab kohaliku elu küsimusi, mis ei kuulu volikogu pädevusse;
2.2 Haldusmenetluse seaduse §68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. 
3.  Otsus
     Tunnistada kehtetuks Narva linna RSN TK 05.06.1956. a otsus nr 137 ja lõpetada maakasutus aadressil A. Juhhanovi tn 28.
4. Rakendussätted
4.1 Käesolev korraldus jõustub teatavakstegemisest.

4.2 Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates korralduse teatavakstegemisest.

